Rekvirenter

Velg Faste data Rekvirenter

Her kan man slå opp på rekvirenter enten ved å skrive inn koden direkte eller ved å søke etter de. Dersom man har trykket på «knappen» for oppslag i rekvirentregisteret (AI) vil man komme direkte til informasjon om den rekvirenten/legen som er lagt til i feltet.

Søke etter rekvirent

Her vises all informasjon som er registrert på en rekvirent. Det kan søkes på rekvirent med [Insert] eller dobbeltklikk.

I denne dialogen kan du søke på en eller flere kombinasjoner av søkekriterier i de feltene som vist i listen under. I utgangspunktet vil det i de fleste felter kun søke etter det som starter med det man skriver i feltet, men for å utvide søket og få med alle treff som inneholder en gitt søkestreng er det mulig å sette ? både foran og bak det man søker etter. Utvidet tekstsøk er unntaket der dette ikke er nødvendig.

Søkekriterier i dialogen:

Aktiv	Dersom det er krysset av her søker man kun etter rekvirenter som er i bruk. Ved å ta bort dette krysset får man også opp rekvirenter som er satt passive. Enten manuelt eller automatisk ved oppdateringer fra Adresseregisteret.
ID	ID er et internt nummer som er unikt for rekvirenten og er ikke brukbar til søk.
Kode	Rekvirentkodene er i hovedsakelig bygget opp logisk, der koden starter med f.eks. LS for legesenter og LK for legekontor. Man kan søke på et eller flere tegn i en kode.
Etternavn	I dette feltet kan du søke på etternavn på leger, navn på legekontor, sykehusnavn eller navn på tjenester. Du kan søke på hele eller deler av navnet i dette feltet.
Fornavn	I dette feltet kan du søke på fornavn på leger, navn på poster og poliklinikker på alle sykehus, institusjoner eller kommunenavn på tjenesterekvirenter.
Søke navn	I dette feltet kan du søke på noen bokstaver, og du får opp visning fra feltet Etternavn, Fornavn, Adr som inneholder søket ditt. I dette felt er det også mulig å søke på organisasjonsnummer til et foretak eller legekontor.
HPR No/Her-ID	Dersom man vet HPR-nummeret (helsepersonellnummer) eller deler av dette, til den legen man skal lete frem, kan dette søkes på i feltet HPR No. Feltet brukes også til å søke etter Her-ID på rekvirenter, leger eller tjenester.
Rekvirent type	Denne nedtrekkslisten kan brukes til å filtrere på rekvirenttype. Kan være nyttig å bruke som tilleggskriterium når man vil snevre inn søket.
Postnr/Sted	I dette feltet kan man søke på postnummeret eller poststedet (ikke i kombinasjon) rekvirenten er registrert. Det er ikke mulig å søke etter deler av postnummer/-sted uten å bruke ? før og etter søkestrengen.
Adresse	I dette feltet kan en søke på deler eller hele adresser med gatenummer.
Parent	Parent brukes når det er tjenesterekvirenter eller når det er opprettet et abonnement på oppdateringer fra Adresseregisteret på en rekvirent.
Utvidet tekstsøk	Dette feltet kan brukes til å søke i flere felt samtidig. Her er det ikke nødvendig å bruke ? før og etter søkestrengen for å søke etter deler av navn eller adresse. Det søkes i følgende felt: søke navn, etternavn, fornavn, adresse, postnr og sted

Generell

For feltbeskrivelse se: Vedlikehold av rekvirentregister

Grupperinger

I denne fanen kan man se hvilke(n) rekvirentgruppe(r) rekvirenten er tilknyttet. Rekvirentgruppene benyttes til utskrift av svarrapporter dersom dette skal gjøres, og til statistikk. Rekvirentgruppen(e) til aktuell rekvirent er merket med gult. En rekvirent kan ligge i flere grupper.

Prosjekter

Denne fanen viser, eventuell prosjekttilknytning, og hvilke analyser og kriterier som gjelder for disse i prosjektsammenheng. Dette er ikke i bruk i dag.

Rapportering

Denne fanen viser hvilken type rapportering en rekvirent skal ha fra de ulike laboratoriene. Vi har ferdig definerte rapporteringsprofiler som legges til på rekvirentene.

Kommunikasjons-ID brukes for utsendelse av elektroniske rekvisisjoner, RESH-ID registrertes for interne poster og poliklinikker og XML-versjon viser hvilken versjon av XML rekvirenten mottar.

Rutinerapportering er definerte rapporter som er satt opp til å starte automatisk.

Dersom det er krysset av for en lab under «Enkelt» betyr det at det sendes skriftlig svarbrev til rekvirenten. Dersom det er krysset av for en lab under «Overføring» betyr det at det sendes elektronisk svarrapport til rekvirenten. Er det krysset av for begge mottar de begge deler.

Manuell Rapportering gjør at det mulig å kunne ta ut en rapport manuelt. Her er det alltid krysset av for både enkelt og overføring på alle laber (med noen få unntak).

OBS! Det er kun rutinerapportering som kan brukes for å se om rekvirenten mottar elektroniske svar.

Organisasjon

Under denne fanen finner man mer informasjon om organisasjonen til rekvirenten. Rekvirenter som har en overordnet organisasjon er som regel definert med rekvirenttype Primærlege eller Tjeneste.

Rekvirenter tilhørende helseforetak i Helse Vest vil være definert med Helseforetak og sykehus.

Nivå 1 brukes til alle rekvirenter. Både interne og eksterne. Dersom Helseforetak og Sykehus er fylt ut fungerer Nivå 1 som definisjon for det som er internt for helseforetaket og sykehuset, og gjelder da for laboratorier knyttet til det aktuelle helseforetaket. Da benyttes også Nivå 3 som definisjon på det som er eksternt for helseforetaket og sykehuset, og gjelder for laboratorier ved andre helseforetak. Nivå 2 brukes ikke.

På eksempelet under tilhører rekvirenten Helse Stavanger, hvor det er definert som en poliklinikk, mens for HBE, HFD og HFO vil dette være en ekstern rekvirent som betales av HELFO.

Ikke skriv i endringsloggen. Endringer noteres i «Merknad til denne versjonen» i Dokumentvindu.

Versjon	Endring i denne versjonen
3.00	Oppdaterte skjermbilder og lagt til to setninger som beskriver rapporteringsfanen.

Referanser

Interne referanser

13.1.15.1.3-02	Unilab - Vedlikehold av rekvirentregister
13.1.15.1.3-04	Unilab - Rapporteringsprofiler

Eksterne referanser